*projekts*

2020. gada Noteikumi Nr.

Rīgā (prot. Nr.   .§)

**Kārtība, kādā civilajam ekspertam pēc atgriešanās no starptautiskās misijas vai operācijas sedz sociālās rehabilitācijas izdevumus**

Izdoti saskaņā ar [Starptautiskās palīdzības likuma](https://m.likumi.lv/ta/id/175254-starptautiskas-palidzibas-likums)

13. panta piekto daļu

1. Noteikumi nosaka kārtību, kādā civilajam ekspertam pēc atgriešanās no starptautiskās misijas vai operācijas sedz sociālās rehabilitācijas (turpmāk – rehabilitācija) izdevumus.

2. Civilā eksperta rehabilitācijas izdevumus sedz institūcija, kas ir izvirzījusi viņu dalībai starptautiskajā misijā vai operācijā (turpmāk – institūcija).

3

3. Civilais eksperts četru mēnešu laikā pēc atgriešanās no starptautiskās misijas vai operācijas var pieteikties rehabilitācijai, iesniedzot institūcijā iesniegumu.

4

4. Institūcija, civilais eksperts, kurš atgriezies no starptautiskās misijas vai operācijas, un Sociālās integrācijas valsts aģentūra (turpmāk – aģentūra) slēdz trīspusēju līgumu par rehabilitācijas pakalpojumu saņemšanu un izdevumu segšanu (turpmāk – līgums).

5. Līgumā norāda:

5.1. detalizētu rehabilitācijas aprakstu;

5.2. rehabilitācijas saņemšanas vietu, ilgumu un laiku;

5.3. rehabilitācijas izmaksas, kopējo līguma summu un samaksas termiņus;

5.4. līguma izbeigšanas noteikumus.

6

6. Aģentūrai ir tiesības vienpusēji atkāpties no līguma, ja civilais eksperts neievēro aģentūras noteikto kārtību vai nepiedalās aģentūras izstrādātā rehabilitācijas plāna īstenošanā. Šādā gadījumā civilais eksperts atmaksā institūcijai rehabilitācijas izdevumus, ko tā samaksājusi aģentūrai. Institūcija saņemtos līdzekļus ieskaita valsts pamatbudžeta ieņēmumos.

~~7~~

7. Atzīt par spēku zaudējušiem Ministru kabineta 2017. gada 30. maija noteikumus Nr. 274 "Kārtība, kādā civilajam ekspertam pēc atgriešanās no starptautiskās misijas sedz sociālās rehabilitācijas izdevumus" (Latvijas Vēstnesis, 2017, 107. nr.).

8. Noteikumi stājas spēkā 2020. gada 1. jūlijā.

Ministru prezidents A. K. Kariņš

Ārlietu ministrs E. Rinkēvičs